Jaak Peeter Reesalu

Jaak Peeter Reesalu (sündinud 17. novembril 1947 Tranemos Rootsis) on eesti vaimulik.

Jaak Reesalu lõpetas gümnaasiumi Göteborgis ning sooritas 1974. aastal sealses ülikoolis filosoofiakandidaadi eksami keemia ja teoreetilise füüsika alal. Hiljem õppis ta usuteadust ja sooritas 1978. aastal teoloogiakandidaadi eksami Lundi Ülikoolis. Viibis stipendiaadina seitse kuud Iisraelis Jeruusalemmas. Ordineeriti 8. aprillil 1979 peapiiskop Konrad Veemi poolt Stockholmi Klaara kirikus õpetajaks.

Introdutseeriti 21. aprillil 1979 Göteborgis Kristiine kirikus Göteborgi ja Lääne-Rootsi koguduse õpetajaksEesti Kirik nr. 2. 2005. 1989. aastast on ta E.E.L.K. Rootsi praostkonna praost.

 Isiklikku 
Tema isa oli soomepoiss, ettevõtja ja eesti aktivist Rootsis Kalju Reesalu (1924–2015). Jaak Reesalu on abielus ning peres neli tütart ja kolm poega.

 Tunnustus 
 Kuldametirist, 10. aprill 2005

 Viited 

 Välislingid 

Kategooria:Eesti praostid
Kategooria:Eestlased Rootsis
Kategooria:Lundi Ülikooli vilistlased
Kategooria:Sündinud 1947